VENDIM
Nr. 651, datë 10.10.2022

[bookmark: _GoBack]PËR SHPRONËSIMIN PËR INTERES PUBLIK TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “RIKONSTRUKSIONI I SEGMENTIT RRUGOR ‘SHKODËR (MBIKALIMI I TRENIT) – MES’”

Në mbështetje të nenit 100 të Kushtetutës dhe të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, me propozimin e zëvendëskryeministrit dhe ministër i Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit “Rikonstruksioni i segmentit rrugor ‘Shkodër (mbikalimi i trenit) – Mes’”.
2.  Shpronësimi bëhet në favor të Autoritetit Rrugor Shqiptar.
3. Pronarët e pasurive të paluajtshme, pronë private, që shpronësohen, kompensohen, në vlerë të plotë, sipas masës përkatëse, që paraqitet në tabelën që i bashkëlidhet këtij vendimi, për pasuritë e llojit “truall”, me një vlerë të përgjithshme prej 2 500 418 (dy milionë e pesëqind mijë e katërqind e tetëmbëdhjetë) lekësh.
4. Vlera e përgjithshme e shpronësimit është 2 500 418 (dy milionë e pesëqind mijë e katërqind e tetëmbëdhjetë) lekë dhe përballohet nga Autoriteti Rrugor Shqiptar. 
5.  Vlera e shpenzimeve procedurale, në masën 50 000 (pesëdhjetë mijë) lekë, përballohet nga Autoriteti Rrugor Shqiptar.
6. Shpronësimi fillon menjëherë pas botimit të këtij vendimi në Fletore Zyrtare dhe afati i përfundimit të shpronësimit është brenda 3 (tre) muajve nga data e hyrjes në fuqi të tij.
 7. Pronarët e pasurive, pronë private, të pasqyruar në tabelën që i bashkëlidhet këtij vendimi, kompensohen për efekt shpronësimi, pasi të kenë paraqitur dokumentacionin justifikues për likuidim pranë Autoritetit Rrugor Shqiptar.
8. Autoriteti Rrugor Shqiptar kryen procedurat për likuidimin e pronarëve të shpronësuar, sipas përcaktimeve të bëra në këtë vendim.  
 9. Afati i fillimit dhe i përfundimit të punimeve është në përputhje me afatet e parashikuara nga Autoriteti Rrugor Shqiptar.
 10. Agjencia Shtetërore e Kadastrës, brenda 30 (tridhjetë) ditëve nga data e miratimit të këtij vendimi, nis procedurat për hedhjen e gjurmës së projektit mbi hartën kadastrale, sipas planimetrisë së shpronësimit të miratuar, dhe regjistron aktin e kalimit të pronësisë për pasuritë e shpronësuara në favor të Autoritetit Rrugor Shqiptar.
11. Agjencia Shtetërore e Kadastrës pezullon të gjitha transaksionet me pasuritë e shpronësuara, deri në momentin kur do të realizohen procesi i hedhjes së gjurmës së projektit mbi hartën kadastrale dhe regjistrimi i kalimit të pronësisë në favor të Autoritetit Rrugor Shqiptar për pasuritë e shpronësuara.
12. Ngarkohen Ministria e Infrastrukturës dhe Energjisë, Agjencia Shtetërore për Shpronësimin, Agjencia Shtetërore e Kadastrës dhe Autoriteti Rrugor Shqiptar për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare. 

ZËVENDËSKRYEMINISTËR
Belinda Balluku

LISTA PËRFUNDIMTARE E PRONARËVE QË SHPRONËSOHEN PËR INTERES PUBLIK NGA PROJEKTI “RIKONSTRUKSIONI I SEGMENTIT RRUGOR ‘SHKODËR (MBIKALIMI I TRENIT) – MES’”
	Nr.
	Pronari
	ZK
	Nr.  Pasurisë
	Sipërfaqe totale e pronës m2
	  Të dhënat e pasurisë
	VLERA TOTALE (lekë)
	Adresa e pronarit
	Shënime

	
	Emri 
	Atësia
	Mbiemri
	
	
	
	
	
	
	

	
	
	
	
	
	
	
	Sip. m²
	çmimi m²
	Vlera në lek
	Lloji i pasurisë
	
	
	

	1
	Bashkëpronarët Zalli
	8593
	17/339
	1522
	287
	8511
	2,442,657 
	 Truall 
	2,442,657 
	 Shkodër-Golem 
	Konfirmuar nga ASHK-ja

	2
	Frangë
	Kol
	Pali
	1790
	112/6
	250
	137.2
	421
	57,761.20 
	 Truall 
	57,761.20 
	 Shkodër-Golem 
	Konfirmuar nga ASHK-ja

	 
	Vlera paraprake
	 
	 
	 
	 
	 
	2,500,418 
	 
	2,500,418 

